Нуртдинов Руслан Наил улы

Нуртдинов Руслан Наил улы (30 март 1980 йыл) — Рәсәй хоккейсыһы, һул һөжүмсе. Өфө хоккейы тәрбиәләнеүсеһе.

 Карьераһы 
Руслан Нуртдинов профессиональ карьераһын 1997 йылда тыуған ҡалаһы Өфөнөң «Салауат Юлаев» хоккей клубы составында башлай. 2001 йылда Петербург СКА-һы менән контрактҡа ҡул ҡуя. 2002/2003 йылдар миҙгелен Череповецтың «Северсталь» хоккей клубында үткәрә. Был миҙгел клуб тарихында иң уңышлыһы була — череповсылар финалда Ярославль ҡалаһының «Локомотив»ынан ғына ҡалышып, көмөш миҙал яулай, ә Руслан үҙе ҡатнашҡан 62 матчта 38 (20+18) мәрәй йыя. Был уңыштан һуң спортсы Ҡазандың «Аҡ барыҫы» менән контракт төҙөү тураһында ҡарар ҡабул итә, шул уҡ йылда ул Рәсәй беренселегендә бронза миҙал яулай.

2004/2005 йылдар миҙгеле Руслан өсөн бик уңышлы булмай. Уны Руслан «Салауат Юлаев» составында башлай, әммә миҙгел уртаһында Череповецҡа ҡайта. Шуға ҡарамаҫтан, был миҙгел тамамланыу менән үк Нуртдиновҡа Магнитогорскиҙың«Металлургынан» тәҡдим була, һәм форвард уны кисекмәҫтән ҡабул итә. Уралда ике бик уңышлы йылдан һуң, 2007 йылда Руслан, ил чемпионы сифатында, Магнитогорскиҙы ташлап китә һәм Өфө клубына кире ҡайта, клуб составында шул уҡ миҙгелдә яңынан Суперлигала алтын яулай.

Әммә һәр миҙгел һайын Нуретдиновтың һөҙөмтәлелеге кәмей, һөҙөмтәлә 2010 йылдың йәйендә уйынсы «Торос» Юғары лига клубына китә. Шуға ҡарамаҫтан, бер аҙна үтеүгә Русландың Хабаровск ҡалаһының «Амуры» менән контрактҡа ҡул ҡуйыуы тураһында иғлан ителә, уның составында 2010/11 миҙгелендә ул үткәрелгән 50 уйында 12 (8+4) мәрәй йыя. 2011 йылдың 15 июнендә Нуртдинов Череповецҡа ҡайтырға ҡарар ҡабул итә, «Северсталь» менән бер йыллыҡ килешеү төҙөй.

2011/12 миҙгелендә Руслан Череповец клубы составында 53 уйын үткәреп, үҙ иҫәбенә 22 (14+8) һөҙөмтәле балл яҙҙыра. 2012 йылдың 1 июнендә «Северсталь» етәкселеге уйынсы менән килешеүҙе тағы бер йылға оҙайтырға ҡарар ҡабул итә.

Руслан Нуртдинов 2016 йылдың 10 ғинуарында профессиональ уйын карьераһын тамамлауы тураһында иғлан итә.

 Халыҡ-ара ярыштарҙа 
Рәсәй йыйылма командаһы составында Руслан Нуртдинов 1998 йылда Европа юниорҙар чемпионатында ҡатнаша. Был турнирҙа Руслан команда менән бергә, уҙғарылған 6 матчта 1 (1+0) мәрәй йыйып, бронза призер була. Шулай уҡ Нурттдинов 2002/03 һәм 2003/04 миҙгелдәрендә Еврохоккейтур этаптарында йыйылма команда өсөн сығыш яһай.

 Ҡаҙаныштары 

 Рәсәй Чемпионы (2): 2007, 2008.
 Рәсәй чемпионатының көмөш призеры 2003.
 Рәсәй чемпионатының бронза призеры (2): 2004, 2006.
 КХЛ асыҡ Рәсәй чемпионатының бронза призеры 2010.
 1998 Европа юниор чемпионатының бронза призеры.
 Шпенглер Кубогы эйәһе 2005.
 «Боҙҙа джентльмен» призын яулаусы 2006.

 Сығыштар статистикаһы 
СезонКомандаЛигаУйындарГПОчк+/-Штр1997-98Салауат ЮлаевСуперлига2000 -101998-99Салауат ЮлаевСуперлига37134 -261998-99НовойлБеренсе лига810616 --41999-00Салауат ЮлаевСуперлига4612618 --342000-01Салауат ЮлаевСуперлига438715 --142001-02СКАСуперлига288513 -1442002-03СеверстальСуперлига62201838 +6342003-04Ак БарсСуперлига60131730 +14102004-05Салауат ЮлаевСуперлига29549 -8262004-05СеверстальСуперлига24549 -242005-06Металлург МгСуперлига56172037 +2182006-07Металлург МгСуперлига4941418 +6162007-08Салауат ЮлаевСуперлига5513518 +5162008-09Салауат ЮлаевКХЛ438513 +4262008-09Салауат ЮлаевЛЧ6123 +322009-10Салауат ЮлаевКХЛ40639 +3142010-11АмурКХЛ508412 -15162011-12СеверстальКХЛ5314822 +218Бөтәһе КХЛ-да186362056 -674Бөтәһе карьераһында691153131284 +22252
ТурнирУйынГ.П.Очк+/-ШтрЮЧМ-19986101 --0

 Һылтанмалар 

 (рус.)
 (инг.)
 (инг.)

 Иҫкәрмәләр 

Категория:«Амур» хоккей клубының уйынсылары
Категория:«Металлург» Магнитогорск хоккей клубының уйынсылары
Категория:Салауат Юлаев командаһының уйынсылары
Категория:«Северсталь» хоккейсылары
Категория:СКА хоккей клубы уйынсылары
Категория:Хоккей буйынса Рәсәй йыйылма командаһының уйынсылары
Категория:Алфавит буйынса шәхестәр
Категория:30 мартта тыуғандар
Категория:1980 йылда тыуғандар
Категория:Өфөлә тыуғандар
Категория:Алфавит буйынса спортсылар
Категория:КХЛ хоккейсылары
Категория:Рәсәй хоккейсылары
Категория:Алфавит буйынса хоккейсылар
Категория:Хоккей һөжүмселәре
Категория:Шайбалы хоккей буйынса Рәсәй чемпиондары